Reija

Reija on suomalainen naisen etunimi, joka on syntynyt Rea-nimen suomalaisena vastineena, mutta jonka syntyyn on saattanut vaikuttaa myös etunimenäkin käytetty muinaisskandinaavisen jumalattaren nimi Freija.  Nimi Rea (Rhea) taas on roomalaista alkuperää ja esiintyy muun muassa tarunomaisen kuninkaantyttären nimessä Rhea Silvia, mutta saattaa olla myös lyhentymä kuningatarta tarkoittavasta latinan sanasta regina, joka sekin on käytössä myös naisen etunimenä.

Nimi Reija on vuoden 2012 loppuun mennessä annettu noin 1 940 henkilölle, joista ainakin kolme on miehiä. Almanakassa nimi on ollut vuodesta 1950 lähtien, ja nimipäivä on 19. syyskuuta.

Tunnettuja Reija-nimisiä 

 Reija Bister, harpisti
 Reija Hirvikoski, freelancer-lavastaja ja pukusuunnittelija
 Reija Kaskiaho, kirjailija
 Reija Lang, jazz-vokalisti ja sanoittaja
 Reija Leppänen, korkeushyppääjä
 Reija Lundén, keilaaja
 Reija Pasanen, teollinen muotoilija ja valaistussuunnittelija
 Reija Vesa, koripalloilija
 Reija Virolainen, kuvaussihteeri, televisio-ohjaaja ja tuottaja

Lähteet 

Etunimet